ທ່ານ ຄຳພອນ ພຸດທະວົງ ຮອງລັດຖະມົນຕີກະຊວງສາທາລະນະສຸກ ສປປ ລາວ ໄດ້ໃຫ້ກຽດຕ້ອນຮັບການເຂົ້າຢ້ຽມຄຳນັບຈາກທ່ານ ຮສ ດຣ ຟາມເລຕວນ ຮອງລັດຖະມົນຕີກະຊວງສາທາລະນະສຸກແຫ່ງ ສສ ຫວຽດນາມ
- 26 ກ.ຍ
ຕອບຮັບຕາມຄຳເຊີນຂອງທ່ານລັດຖະມົນຕີ ກະຊວງສາທາລະນະສຸກ ສາທາລະນະລັດປະຊາທິປະໄຕ ປະຊາຊົນລາວ, ຄະນະຜູ້ແທນ ກະຊວງສາທາລະນະສຸກ ແຫ່ງ ສ.ສ ຫວຽດນາມ ພ້ອມດ້ວຍຄະນະ 08 ທ່ານ ນຳໂດຍ ທ່ານ ຮສ ດຣ ຟາມເລຕວນ ຮອງລັດຖະມົນຕີກະຊວງສາທາລະນະສຸກ.
ສສ ຫວຽກນາມໄດ້ເດີນທາງມາເຖີງນະຄອນຫຼວງວຽງຈັນ ເພື່ອເຂົ້າພົບປະກັບທ່ານ ຄຳພອນ ພຸດທະວົງ ເລຂາຄະນະພັກ, ຮອງລັດຖະມົນຕີກະຊວງສາທາລະນະສຸກ, ເປົ້າໝາຍຂອງການເຊື້ອເຊີນແມ່ນເພື່ອເພີ້ມທະວີສາຍພົວພັນຮ່ວມມືພິເສດຂອງສອງຊາດ ກໍ່ຄືສອງຂະແໜງສາທາລະນະສຸກ ເຊີ່ງແລກປ່ຽນບົດຮຽນເຊີ່ງກັນ ແລະ ກັນ, ເຊີ່ງທັງສອງຝ່າຍໄດ້ພົບປະກັນທາງດ້ານວິຊາການໂດຍຝ່າຍລາວໄດ້ນຳສະເໜີແລກປ່ຽນບົດຮຽນການຈັດຕັ້ງປະຕິບັດວຽກງານການເງິນສາທາລະນະສຸກ, ວຽກງານປີ່ນປົວສຸຂະພາບ, ວຽກງານປະກັນສຸຂະພາບ ແລະ ວຽກງານຄຸ້ມຄອງການເງິນຂອງສະຖານທີ່ບໍລິການປີ່ນປົວ, ເຊິ່ງໃນວັນທີ 25/ 09 / 2018 ຜ່ານມາໄດ້ເປີດກອງປະຊຸມຂື້ນຢູ່ ໂຮງແຮມເມືອງແທ໋ງ, ໂດຍຝ່າຍ ສ.ສ ຫວຽດນາມ ໄດ້ນຳສະເໜີບົດຮຽນ, ປະສົບການຈັດຕັ້ງປະຕິບັດວຽກງານການເງິນສາທາລະນະສຸກ, ປີ່ນປົວ, ປະກັນສຸຂະພາບ ແລະ ການຫັນໂຮງໝໍລັດຢູ່ ສ.ສ ຫວຽດນາມ ເພື່ອກຸ້ມຕົນເອງທາງດ້ານການເງິນ ໂດຍມີຜູ້ເຂົ້າຮ່ວມຈາກ ຫ້ອງການ, ກົມ, ໂຮງໝໍສູນກາງ, ອ້ອມຂ້າງກະຊວງສາທາລະນະສຸກ, ກົມກ່ຽວຂ້ອງຂອງຂະແໜງສາທາລະນະສຸກອ້ອມຂ້າງສູນກາງ, ພະແນກສາທາລະນະສຸກແຂວງ, ໂຮງໝໍແຂວງໃນທົ່ວປະເທດເຂົ້າຮ່ວມ, ຈຸດປະສົງຂອງກອງປະຊຸມຄັ້ງນີ້ແມ່ນຝ່າຍລາວພວກເຮົາຈະໄດ້ຮຽນຮູ້, ຖອດຖອນບົດຮຽນທີ່ດີຂອງເພີ່ນເພື່ອປັບປຸງພັດທະນາລະບົດການເງິນ, ການປີ່ນປົວ, ການຄຸ້ມຄອງການເງິນໂຮງໝໍ ຫັນໃຫ້ໂຮງໝໍກຸ້ມຕົນເອງທາງດ້ານການເງິນເທື່ອລະກ້າວ ແລະ ການຈັດຕັ້ງປະຕິບັດວຽກງານປະກັນສຸຂະພາບ, ທົ່ວປວງຊົນ ເພື່ອຮັບປະກັນໃຫ້ປະຊາຊົນລາວ ໄດ້ຖືກປົກຄຸມດ້ວຍລະບົບການປະກັນສຸຂະພາບ, ທັບມ້າງອຸປະສັກດ້ານການເງິນ ໃນເວລາທີ່ເຂົາເຈັບປ່ວຍດ້ານສຸຂະພາບ.
ໂດຍມີກອງທຶນປະກັນສຸຂະພາບແຫ່ງຊາດເປັນຜູ້ຮັບພິຊອບຈ່າຍໃຫ້ສະຖານທີ່ບໍລິການປ່ຽນປົວ, ຮັບປະກັນຄຸນະພາບຂອງການປີ່ນປົວ, ແລະ ມີຄວາມຢືນຢົງທາງດ້ານການເງິນ, ນອກຈາກນັ້ນຝ່າຍລາວໄດ້ນຳພະຄະນະຜູ້ແທນໄປຢ້ຽມຢາມພົບປະກັບການນຳຂອງແຂວງວຽງຈັນ, ຢ້ຽມຢາມໂຮງໝໍ ແຂວງ ວຽງຈັນ ແລະ ທ່ຽວຊົມສະຖານທີ່ສຳຄັນ ແລະ ເດີນທາງກັບຄືນປະເທດໃນວັນທີ 26/09/2018.